नाथनगर के दोगच्छी गांव के बेचो देवी ने आठ वर्षीय पोता राजीव यादव की पीट-पीट कर हत्या का आरोप लगाई है। घटना के लिए गांव के मनोज यादव, सनोज यादव, पंका यादव, तरुण यादव और नित्तो यादव को आरोपी बनाया है। शनिवार की शाम मानिक यादव के पुत्र राजीव को दोगच्छी रलवे लाइन के पास घायल अवस्था में मिला था। उसे इलाज के लिए मायागंज अस्पताल में भर्ती कराया गया था लेकिन इलाज के दौरान उसने दम तोड़ दिया था। नारायण यादव की पत्नी बेचो देवी ने बताया कि पिछले माह 27 सितंबर को दो पक्षों में मारपीट हुई थी। पुलिस ने पति, बेटा मानिक यादव और देवर सकलदेव यादव को जेल भेज दिया था। जबकि दूसर पक्ष के सिर्फ रवि यादव को जेल भेजा था। मुजफ्फरपुर में युवक की हत्याड्ढr मुजफ्फरपुर (हि.प्र.)। बेला औद्योगिक क्षेत्र स्थित पानी टंकी के निकट रविवार की सुबह करीब आठ बजे दो अपराधियों ने 25 वर्षीय युवक की गोली मार कर हत्या कर दी। उस युवक को हत्यार मोटरसाइकिल पर बैठा कर लाये थे। उसकी कनपट्टी और सीने में गोली मारने के बाद शव को पानी में फेंक हत्यार सनसाइन स्कूल की ओर भाग निकले। हत्या के मात्र पंद्रह मिनट बाद बेला थाना पुलिस घटनास्थल पर पहुंच गई। घटना स्थल से 7.५ बोर की पिस्टल का एक खोखा बरामद हुआ। स्थानीय लोगों से पहचान कराने की बजाय शव को आनन-फानन में एसकेएमसीएच भेज दिया गया। एसपी सुधांशु कुमार ने बताया कि मृतक की पहचान नहीं हो पायी है। मृतक के शर्ट में केदारनाथ रोड के एक टेलर का स्टीकर मिला है।